**Rēzeknes novada pašvaldības 2015.gada \_\_.jūnija saistošo noteikumu Nr.\_\_\_ „Par sociālās palīdzības pabalstiem Rēzeknes novadā” projekta paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | |  | | --- | | Rēzeknes novada dome 2009.gada 3.decembrī apstiprināja saistošos noteikumus Nr.12 „Par Rēzeknes novada pašvaldības sociālās palīdzības pabalstiem” un 2011.gada 17.februārī apstiprināja saistošos noteikumus Nr.52 „Par Rēzeknes novada pašvaldības materiālās palīdzības pabalstiem”.  Tā kā bija nepieciešams precizēt vairākus saistošo noteikumu punktus attiecībā uz pabalstu saņēmēju mērķgrupām, pabalstu apmēru un izmaksas kārtību, kur pie esošās redakcijas nav atrunāti visi kritēriju pabalsta piešķiršanai vai atteikšanai, kā rezultātā nepamatoti tika piešķirta sociālā palīdzība. Saistošie noteikumi Nr. 12 ir divpadsmit reizes grozīti, saitošie noteikumi Nr.52 ir sešas reizes grozīti. Arī pašreizējo grozījumu apmērs ir apjomīgs, tādēļ lietderīgi sagatavot jaunu saistošo noteikumu projektu. |   Ņemot vērā minēto, nepieciešams izdot jaunus Saistošos noteikumus |
| 2. Īss projekta satura izklāsts | Rēzeknes novada pašvaldības 2015.gada \_\_.jūnija saistošo noteikumu Nr.\_\_ „Par sociālās palīdzības pabalstiem Rēzeknes novadā” projekts, turpmāk - Saistošo noteikumu projekts, izstrādāts pamatojoties uz likuma ,,Par pašvaldībām” 43.panta 3.daļu; Sociālo pakalpojumu un sociālās palīdzības likuma 35.panta 3..daļu,4.daļu un 5.daļu; likuma ,,Par palīdzību dzīvokļa jautājumu risināšanā” 25.2 panta 1.daļu; Bērnu tiesību aizsardzības likuma 36.panta 2.daļu; MK 19.12.2006. noteikumu Nr.1036 ,,Audžuģimenes noteikumi” 43.punktu.   |  | | --- | | Pabalsts veselības aprūpei papildināts ar jaunām sadaļām.  Dzīvokļa pabalsts papildināts ar sadaļu par dzīvokļa (mājokļa) pabalstu bērnam bārenim un bērnam, kurš palicis bez vecāku gādības, mainīta dzīvokļa pabalsta piešķiršanas kārtība, nosakot, ka dzīvokļa pabalsts tiek piešķirts visām trūcīgām ģimenēm (personām) apkures sezonā.  Papildināts kustamā īpašuma apjoms, kas netiek uzskatīts par īpašumu un kas tiek uzskatīts par īpašumu, piešķirot trūcīgas ģimenes (personas) statusu.  Noapaļotas pabalstu summas. | |
| 3. Informācija par plānoto projekta ietekmi uz pašvaldības budžetu | Saistošo noteikumu projekta īstenošana ietekmē pašvaldības budžetu, bet uz doto brīdi nav iespējams veikt konkrētus aprēķinus.   |  | | --- | | Plānots, ka gada otrajā pusē palielināsies pieprasījums pēc dzīvokļa pabalsta, kā arī pieaugs izmaksājamo pabalstu apmērs . |   Lai nodrošinātu saistošo noteikumu projekta izpildi nav nepieciešams veidot jaunas institūcijas vai radīt jaunas darba vietas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Ar Saistošo noteikumu projektu nav noteikta mērķgrupa, uz kuru attiecināms saistošo noteikumu projekta tiesiskais regulējums.  Uzņēmējdarbības vidi pašvaldības teritorijā Saistošo noteikumu projekts neskars. |
| 5. Informācija par administratīvajām procedūrām | Personas Saistošo noteikumu projekta piemērošanas jautājumos var griezties Rēzeknes novada pašvaldības Sociālajā dienestā.  Saistošo noteikumu projekts neskar administratīvās procedūras un nemaina līdzšinējo kārtību. |
| 6. Informācija par konsultācijām ar privātpersonām | Sabiedrības līdzdalība Saistošo noteikumu projekta izstrādāšanā tika nodrošināta informējot iedzīvotājus ar Rēzeknes novada pašvaldības mājas lapas un Rēzeknes novada pašvaldības pagasta pārvalžu starpniecību, lūdzot izteikt viedokļus un priekšlikumus par papildinājumiem vai grozījumiem Saistošo noteikumu projektā.  Viedokļi par Saistošo noteikumu projektu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētājs M.Švarcs